CELEX: C2005/217/58
Language: lv
Date: 2005-09-03 00:00:00
Title: Lieta C-276/05: Lūgums sniegt prejudiciālu nolēmumu — izteikts ar Oberste Gerichtshof2005. gada 24. maija lēmumu lietā The Wellcome Foundation Ltd. pret Paranova Pharmazeutika Handels GmbH

3.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 217/29
            
         Lūgums sniegt prejudiciālu nolēmumu — izteikts ar Oberste Gerichtshof2005. gada 24. maija lēmumu lietā The Wellcome Foundation Ltd. pret Paranova Pharmazeutika Handels GmbH
   
   (Lieta C-276/05)
   (2005/C 217/58)
   tiesvedības valoda — vācu
   Eiropas Kopienu Tiesā izskatīšanai ir iesniegts Oberste Gerichtshof [Augstākās tiesas, Austrija] lūgums sniegt prejudiciālu nolēmumu, kas izteikts ar 2005. gada 24. maija lēmumu lietā The Wellcome Foundation Ltd. pret Paranova Pharmazeutika Handels GmbH un kas Tiesā reģistrēts 2005. gada 6. jūlijā.
   
      Oberste Gerichtshof lūdz Tiesu lemt par šādiem jautājumiem:
   
               1.
            
            
               
                           a)
                        
                        
                           Vai Padomes 1988. gada 21. decembra Pirmās direktīvas 89/104/EEK, ar ko tuvina dalībvalstu tiesību aktus attiecībā uz preču zīmēm (1), 7. pants un attiecīgā Eiropas Kopienu Tiesas judikatūra ir jāinterpretē tādējādi, ka ir jāpierāda, ka preču zīmes izmantošana veicinātu mākslīgu tirgus sadali ne tikai pārpakošanas fakta dēļ, bet arī jaunā iepakojuma veida dēļ?
                        
                     
                           b)
                        
                        
                           Ja uz pirmo jautājuma daļu sniegta noliedzoša atbilde — vai jaunā iepakojuma veids ir jāizvērtē, ņemot par pamatu principu, kas nosaka, ka tiesības drīkst aizskart pēc iespējas mazāk, vai arī (tikai) to, vai šis iepakojums var kaitēt preču zīmes un tās īpašnieka reputācijai?
                        
                     
         
               2.
            
            
               Vai Padomes 1988. gada 21. decembra Pirmās direktīvas 89/104/EEK, ar ko tuvina dalībvalstu tiesību aktus attiecībā uz preču zīmēm, 7. pants un attiecīgā Eiropas Kopienu Tiesas judikatūra ir jāinterpretē tādējādi, ka paralēlais importētājs savu paziņošanas pienākumu izpilda tikai tad, ja tas preču zīmes īpašniekam dara zināmu eksporta valsti un sīkākus pārpakošanas iemeslus?
            
         
      (1)  OV L 40, 1. lpp.